title: Filo (biolochía)
text: En zoolochía, o filo, tamién dito phylum (en plural «phyla») tipo morfolochico u tipo organizador, ye una categoría taxonomica fincada d'entre lo reino y la clase. S'emplega exclusivament en a división d'os reinos Animalia y Protista. En botanica (reinos Plantae y Fungi) s'emplega lo termin división per cuentas de filo. Os dos termins son equivalents, anque l'uso de lo un y l'altro se ye fixato per tradición en cada sciencia.
  
  O filo ye la subdivisión prencipal d'o reino animal y gosa referir-se a un grupo d'animals que tienen alazetalment un mesmo plan cheneral d'organización corporal. Asinas, os caragols, limacos u calamars pueden ser quaternaus a dintro d'o mesmo filo (Mollusca) perque totz ellos tienen o mesmo plan basico d'organización.
  
  Anque existen quasi 40 filos, a més gran d'as mayorías d'entre os animals no s'escayen si que en un d'os 9 prencipals: Arthropoda, Mollusca, Porifera, Cnidaria, Plathelmyntes, Nematoda, Annelida, Echinoderma y Chordata. De feito, més d'o 80% d'as especies animals son inclusas só que en o filo Arthropoda. Diversos filos continen de raso d'entre una y bells (poquetz) centenars d'especies, y son practicament esconeixitos ta lo gran publico.
  
  Nivels d'organización 
  Igual que pasa con altras categorías taxonomicas d'os sers vivos, perque que bi ha una necesidat de clasifica-los con a maxima fidelidat en a suya filochenia, mutos filos s'agrupan en superfilos y dimpués os taxons inferiors se pueden veyer agrupados en subfilos.
  
  Nivels de clasificación, de més cheneral enta més concreto.
  
  Se veiga tamién 
   Clasificación scientifica
   Sistema de nomenclatura binominal
   División (biolochía)
   Reino (biolochía)
   Clase (biolochía)
   Orden (biolochía)
  
  Categorías taxonomicas